dwar il-proposta għal regolament tal-Parlament Ewropew u tal-Kunsill dwar programm Komunitarju ta' tikkettar ta' l-effiċjenza enerġetika tat-tagħmir ta' l-uffiċċju (mill-ġdid) Kumitat għall-Industrija, ir-Riċerka u l-Enerġija Tifsira tas-simboli użati * Proċedura ta' konsultazzjoni maġġoranza tal-voti mitfugħa **I Proċedura ta' koperazzjoni (l-ewwel qari) maġġoranza tal-voti mitfugħa **II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komunimaġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni *** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE ***I Proċedura ta' kodeċiżjoni (l-ewwel qari) maġġoranza tal-voti mitfugħa ***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni ***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt (It-tip ta' proċedura jiddependi mill-bażi legali proposta mill-Kummissjoni.) Emendi għal test leġiżlattiv Fl-emendi li jsiru mill-Parlament, it-test emendat huwa indikat b' tipa qawwija korsiva . Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom). Il-korrezzjonijiet proposti huma suġġetti għall-qbil tas-servizzi tekniċi involuti. ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…….5 ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW dwar il-proposta għal regolament tal-Parlament Ewropew u tal-Kunsill dwar programm Komunitarju ta' tikkettar ta' l-effiċjenza enerġetika tat-tagħmir ta' l-uffiċċju (mill-ġdid) (Proċedura ta' kodeċiżjoni: l-ewwel qari) Il-Parlament Ewropew , – wara li kkunsidra l-proposta tal-Kummissjoni lill-Parlament Ewropew u lill-Kunsill (COM(2006(0576) Għadha mhux ippublikata fil-ĠU. , – wara li kkunsidra l-Artikolu 251(2) u l-Artikolu 175(1) tat-Trattat KE, skond liema artikolu l-Kummissjoni ppreżentat il-proposta lill-Parlament ( C6-0329/2006 ), – wara li kkunsidra l-Artikolu 51 tar-Regoli ta' Proċedura tiegħu, – wara li kkunsidra r-rapport tal-Kumitat għall-Industrija, ir-Riċerka u l-Enerġija ( A6-0234/2007 ), Japprova l-proposta tal-Kummissjoni kif emendata; Jitlob lill-Kummissjoni biex terġa' tirreferi l-proposta lill-Parlament jekk ikollha l-ħsieb li temenda l-proposta b'mod sustanzjali jew li tibdilha b'test ġdid; Jagħti istruzzjonijiet lill-President tiegħu sabiex jgħaddi l-pożizzjoni tiegħu lill-Kunsill u lill-Kummissjoni. Test propost mill-Kummissjoni (3) It-titjib ta' l-effiċjenza enerġetika tat-tagħmir ta' l-uffiċċju jgħin biex titjieb il-kompetittività tal-Komunità u s-sigurtà tal-provvista tal-provvista tagħha ta' l-enerġija, u biex jitħares l-ambjent. (3) It-titjib ta' l-effiċjenza enerġetika tat-tagħmir ta' l-uffiċċju jgħin biex titjieb il-kompetittività tal-Komunità u s-sigurtà tal-provvista tagħha ta' l-enerġija, u biex jitħarsu l-ambjent u l-konsumaturi. . Ġustifikazzjoni Għandu jkun ċar li apparti mill-benefiċċju globali rigward l-enerġija u l-ambjent, il-konsumatur għandu motivazzjoni qawwija li jagħżel tagħmir ta' l-uffiċċju li jkun effiċjenti mil-lat ta' enerġija, ukoll minħabba l-benefiċċju finanzjarju importanti li jirriżulta mit-tnaqqis ta' konsum ta' enerġija li l-konsumatur irid iħallas għalih. (13) It-tikketta Energy Star hija użata mad-dinja kollha. Sabiex jiġu influwenzati r-rekwiżiti ta l-iskema tat-tikkettar ta l-Energy Star , il-Komunità għandha tipparteċipa f'din l-iskema ta' tikkettar u fit-tfassil ta' l-ispeċifikazzjonijiet tekniċi meħtieġa. Waqt l-iffissar tal- kriteji tekniċi flimkien mal-US Environmental Protection Agency, il-Kummissjoni għandha timmira lejn livelli ambizzjużi ta' effiċjenza enerġetika . (13) It-tikketta Energy Star hija użata mad-dinja kollha. Sabiex jiġu influwenzati r-rekwiżiti ta l-iskema tat-tikkettar ta' l-Energy Star, il-Komunità għandha tipparteċipa f'din l-iskema ta' tikkettar u fit-tfassil ta' l-ispeċifikazzjonijiet tekniċi meħtieġa. Waqt l-iffissar tal- kriterji tekniċi flimkien mal-US Environmental Protection Agency, il-Kummissjoni għandha timmira lejn livelli ambizzjużi ta' effiċjenza enerġetika , minħabba l-politika Komunitarja ta' l-effiċjenza enerġetika u l-miri tagħha ta' effiċjenza enerġetika. Ġustifikazzjoni L-effiċjenza enerġetika hija waħda mill-politiki ewlenin ta' l-enerġija ta' l-Unjoni Ewropea kif espressa f'bosta dokumenti tal-KE. Ir-regolament ta' l-Energy Star għandu jkun konformi mal-politiki ta' l-effiċjenza enerġetika hawn fuq imsemmija u ma' l-objettivi stabbiliti mill-UE. Id-deċiżjoni li tawtorizza applikant li jsir parteċipant fil-programm għandha tittieħed mill-Kummissjoni, wara li tkun ivverifikat li l-applikant qabel li jikkonforma mal-linja ta' gwida mall -utent tal- Lowgo Komuni li hemm fl-Anness B għal Ftehim . Il-Kummissjoni għandha tippubblika fuq l-internet lista aġġornata ta' parteċipanti fil-programm. Id-deċiżjoni li tawtorizza applikant li jsir parteċipant fil-programm għandha tittieħed mill-Kummissjoni, wara li tkun ivverifikat li l-applikant qabel li jikkonforma mal-linja ta' gwida mill -utent tal- Logo Komuni li hemm fl-Anness B għal Ftehima . Il-Kummissjoni għandha tippubblika fuq l-internet lista aġġornata ta' parteċipanti fil-programm u għandha tippreżentaha lill-Istati Membri b'mod regolari . Ġustifikazzjoni In-notifikazzjoni ta' l-Istati Membri tal-parteċipanti tal-Programm hija azzjoni faċli u rħisa (eż. tintbagħat email bil-lista mehmuża ta' parteċipanti), iżda hija azzjoni li jista' jkollha impatt kbir biex l-Istati Membri jinżammu aġġornati u mgħarrfa. Sabiex jitħeġġeġ il-bejgħ ta' prodotti ta' tagħmir għall-uffiċċju effiċjenti enerġetikament, il-Kummissjoni u istituzzjonijiet oħra tal-Komunità, kif ukoll awtoritajiet pubbliċi oħra fuq livell nazzjonali, għandhom, mingħajr preġudizzju għal leġiżlazzjoni Komunitarja u nazzjonali, u kriterji ekonomiċi, jinkoraġixxu l-użu ta' rekwiżiti ta' l-effiċjenza enerġetika mhux inqas eżiġenti mill-Ispeċifikazzjonijiet ta' l-Energy Star fejn jiddefinixxu r-rekwiżiti tagħhom għall-akkwist ta' prodotti tat-tagħmir ta' l-uffiċċju. Għat-tul ta' żmien tal-Ftehima, il-Kummissjoni u istituzzjonijiet oħra tal-Komunità, kif ukoll awtoritajiet tal-gvern ċentrali li jaqgħu taħt l-iskop tad-Direttiva 2004/18/KE għandhom, mingħajr preġudizzju għal leġiżlazzjoni Komunitarja u nazzjonali, u kriterji ekonomiċi, jispeċifikaw rekwiżiti ta' l-effiċjenza enerġetika mhux inqas eżiġenti mill-Ispeċifikazzjonijiet ta' l-Energy Star għal kuntratti ta' provvista pubblika li jilħqu l-limiti stipulati fl-Artikolu 7 tad-Direttiva msemmija. Ġustifikazzjoni Is-settur pubbliku għandu jagħti eżempju bil-kisba ta' l-objettivi ta' l-UE rigward l-effiċjenza enerġetika. L-akkwist pubbliku huwa l-aħjar qafas għall-promozzjoni ta' prodotti avvanzati, b'mod speċjali prodotti li jikkunsmaw l-enerġija, mhux biss billi jagħtu eżempju lill-konsumatur iżda wkoll billi jagħtu spinta deċiżiva lid-domanda tas-suq għal prodotti ta' effiċjenza enerġetika. Artikolu 8, paragrafu 2 a (ġdid) Il-Kummissjoni, megħjuna mill-ECESB, għandha ssegwi d-dħul fis-suq ta' prodotti li jkollhom Logo Komuni u l-iżvilupp ta' l-effiċjenza enerġetika ta' tagħmir ta' l-uffiċċji bil-għan ta' reviżjoni f'waqtha ta' l-ispeċifikazzjonijiet tekniċi. Ġustifikazzjoni L-intenzjoni tal-Kummissjoni li tniedi sejħa għal offerti għal stħarriġ tas-suq dwar it-tagħmir ta' l-uffiċċju sabiex tappoġġja titjib fil-futur ta' kriterji ta' effiċjenza enerġetika, kif imsemmi fil-memorandum ta' spjegazzjoni tal-proposta, għandha tkun provduta wkoll bir-Regolament. L-irwol ewlieni ta' l-UE skond il-Ftehima Energy Star huwa l-parteċipazzjoni tagħha fir-reviżjoni tal-kriterji tekniċi. Għalhekk għandha tissaħħaħ kwalunkwe azzjoni sabiex jiġi appoġġjat dan l-irwol. Artikolu 10, paragrafu 1, punt (b a) (ġdid) (ba) inizjattivi edukattivi u promozzjonali; Ġustifikazzjoni Il-promozzjoni ta' prodotti Energy Star hija meħtieġa. Il-Kummissjoni u l-Istati Membri għandhom ir-responsabilita li jiksbu l-objettivi ta' l-effiċjenza enerġetika stabbiliti minnhom stess, u għalhekk għandhom jittieħdu bosta miżuri f'dik id-direzzjoni. Il-flus gwadanjati mill-iffrankar ta' l-enerġija se jikkumpensaw sew dawk li se jintefqu biex il-konsumaturi jiġu infurmati. Wara kollox, it-tqajjim ta' kuxjenza m'għandux jiswa ħafna għal pagatur tat-taxxa Ewropew, u jista' jiġi integrat f'miżuri oħra li jippromwovu l-effiċjenza enerġetika. Artikolu 11, paragrafu 3 a (ġdid) Meta l-membri ta' l-ECESB jagħtu l-opinjonijiet tagħhom lill-Kummissjoni, huma għandhom iqisu r-riżultati tal-fattibilità u l-istudji tas-suq, u teknoloġija disponibbli għat-tnaqqis tal-konsum ta' l-enerġija. Ġustifikazzjoni Kif diġa msemmi, l-irwol ta' l-ECESB għandu jitjieb, u mhux jitnaqqas. Għalhekk, meta r-rappreżentanti jippreżentaw l-opinjoni tagħhom dwar ir-reviżjoni tal-kriterji tekniċi, għandu jkollhom għarfien prattiku tar-riżultati ta' l-aktar studju riċenti. Ir-reviżjoni tal-kriterji tekniċi hija vitali għall-funzjonament tal-Programm u l-unika mod kif jiżdied valur ta' l-UE fil-programm Amerikan . Il-Kummissjoni għandha tikkunsidra partikolarment l-għan li tistabbilixxi Speċifikazzjonijiet Komuni f'livell ambizzjuż, kif provdut fl-Artikolu I, fil-paragrafu 4 tal-Ftehim, bl-għan li jitnaqqas il-konsum ta' l-enerġija u fl-istess waqt titqies kif jixraq it-teknoloġija disponibbli u l-ispejjeż relatati . Il-Kummissjoni għandha tikkunsidra partikolarment l-għan li tistabbilixxi Speċifikazzjonijiet Komuni f'livell ambizzjuż, kif provdut fl-Artikolu I, fil-paragrafu 4 tal-Ftehim, bl-għan li jitnaqqas il-konsum ta' l-enerġija u fl-istess waqt titqies kif jixraq it-teknoloġija disponibbli u l-ispejjeż relatati. B'mod partikolari, qabel ma tagħti l-opinjonijiet tagħha dwar l-ispeċifikazzjonijiet il-ġodda, l-ECESB għandha tqis l-aħħar riżultati ta' l-istudji ta' l-ekodisinn. Ġustifikazzjoni Kif diġa msemmi, l-irwol ta' l-ECESB għandu jitjieb, u mhux jitnaqqas. Għalhekk, meta r-rappreżentanti jippreżentaw l-opinjoni tagħhom dwar ir-reviżjoni tal-kriterji tekniċi, għandu jkollhom għarfien prattiku tar-riżultati ta' l-aktar studju riċenti. Ir-reviżjoni tal-kriterji tekniċi hija vitali għall-funzjonament tal-Programm u l-unika mod kif jiżdied valur ta' l-UE fil-programm Amerikan. Artikolu 12 a (ġdid) L-Evalwazzjoni Sena qabel l-iskadenza tal-Ftehima, il-Kummissjoni għandha tipproduċi, u tressaq lill-Parlament Ewropew u lill-Kunsill, rapport li jimmoniterja l-effiċjenza enerġetika tas-suq tat-tagħmir ta' l-uffiċċju fil-Komunita  u li jagħti evalwazzjoni ta' l-effettivita  tal-programm Energy Star. Ir-rapport għandu jinkludi data kwalitattiva kif ukoll kwantitattiva. Ir-rapport għandu jinkludi wkoll data dwar il-benefiċċji miksuba mill-programm Energy Star, b'mod partikulari l-iffrankar ta' l-enerġija u l-benefiċċji ambjentali f'termini ta' tnaqqis fl-emissjonijiet tad-dijossidu tal-karbonju. Ġustifikazzjoni Ħasra li l-Kummissjoni m'għandhiex data statistika jew data kwantitattiva oħra derivata mill-implimentazzjoni tar-Regolament (eż. l-iffrankar ta' l-enerġija, in-numru ta' prodotti mibjugħa, eċċ.) u mill-paragun ma' data rispettiva fl-Istati Uniti ta' l-Amerika jew f'pajjiżi oħra fid-dinja. It-tressiq fil-ħin tar-rapport ta' evalwazzjoni jippermetti lil-leġiżlaturi u lil dawk li jfasslu l-politika biex jieħdu d-deċiżjonijiet it-tajba rigward implimentazzjoni futura. DIKJARAZZJONI TA' SPJEGAZZJONI Introduzzjoni L-għan tar-regolament propost huwa li jimplimenta l-Ftehima l-ġdida ffirmata fl-20 ta' Diċembru 2006 bejn il-Gvern ta' l-Istati Uniti ta' l-Amerika u l-Komunità Ewropea dwar il-koordinazzjoni ta' programmi ta' l-ittikkettar dwar l-użu effiċjenti ta' l-enerġija għat-tagħmir ta' l-uffiċċji ĠU L 381 tat-28.12.2006, p. 26. , billi jirriformula r-Regolament 2422/2001/KE. Il-Ftehima Energy Star inizjali bejn il-KE u l-Istati Uniti ta' l-Amerika ġiet iffirmata fl-2000 ĠU L 172 tas-26.6.2001, p. 3. u skadiet f'Ġunju 2006. L-UE ddeċidiet iġġedded il-Ftehima sabiex tkompli tuża l-programm Energy Star għal perjodu ieħor ta' ħames snin. Għaliex l-UE tħoss il-bżonn li tippromwovi tagħmir ta' l-uffiċċji li jkollu użu effiċjenti ta' l-enerġija? · L-użu effiċjenti ta' l-enerġija jagħmel parti kbira mill-iffrankar ta' l-enerġija u huwa kkunsidrat b'mod ġust bħala wieħed mill-pilastri ewlenin tal-politika ta' l-enerġija sostenibbli għall-Ewropa . Fi żmien ta' domanda li dejjem togħla għall-enerġija u ta' prezzijiet ta' l-enerġija dejjem telgħin, politika għall-effiċjenza ta' l-enerġija b'saħħitha tikkontribwixxi għal 1) tnaqqis fl-importazzjonijiet ta' l-enerġija, u għalhekk iżjed sigurtà tal-provvista ta' l-enerġija, 2) tnaqqis fl-ispejjeż ta' l-enerġija, u għalhekk kompetittività miżjuda fl-ekonomija Ewropea, 3) tnaqqis fl-emissjonijiet tal-gasijiet b'effett serra u għalhekk benefiċċji ambjentali miżjuda. · It-tagħmir ta' l-uffiċċji għandu sehem dejjem jikber f'dak li hu konsum ta' l-enerġija fil-Komunità. · L-isforzi nazzjonali biex titjieb l-effiċjenza ta' l-enerġija mhumiex biżżejjed . · Iridu jsiru sforzi globali komuni favur it-tħeġġiġ għall-użu effiċjenti ta' l-enerġija biex jikkomplimentaw il-politika għall-użu effiċjenti ta' l-enerġija ta' l-UE. Il-ftehima Energy Star il-ġdida bejn il-KE u l-Istati Uniti ta' l-Amerika Din il-ftehima l-ġdida titlob li l-kriterji għall-użu effiċjenti ta' l-enerġija (speċifikazzjonijiet tekniċi) - kriterji li jridu jiġu sodisfatti minn prodott sabiex dan jikkwalifika għat-tikketta Energy Star - iridu jkunu eżiġenti u riveduti regolarment. Hemm titjib sinifikanti meta mqabbel mal-ftehima preċedenti. L-ewwel ħaġa, it-tikketta tista' tirrappreżenta biss l-aħjar 25% tal-prodotti li għalihom ikun hemm data disponibbli waqt il-perjodu li fih isiru l-kriterji. It-tieni ħaġa, kemm il-konsum ta' l-enerġija 'standby' kif ukoll dak 'on-mode' ikunu koperti. Bħala eżempju, l-ispeċifikazzjonijiet il-ġodda għat-tagħmir ta' l-immaġini (kopjers, printers, scanners, faxes) huma meqjusa li jiffrankaw 17TWh fl-UE-25 fuq il-perjodu tat-tliet snin li ġejjin. L-ispeċifikazzjonijiet tekniċi żviluppati b'mod konġunt mill-Istati Uniti ta' l-Amerika u l-KE permezz ta' l-entitajiet rispettivi tagħhom ta' l-immaniġġjar (jiġifieri, l- A ġenzija għall- P rotezzjoni A mbjentali tal- US u l-Kummissjoni) u l-koperazzjoni mal-partijiet konċernati, huma awtomatikament applikati għall-ftehimiet bilaterali tal-USA ma' pajjiżi terzi. Kriterji eżiġenti jservu ta' inċentiv għall-manifatturi biex itejbu l-prestazzjoni ta' l-enerġija tal-prodotti tagħhom sabiex jikkwalifikaw għat-tikketta. Prodotti li jikkwalifikaw għat-tikketta huma rreġistrati f'database. Għaliex titħeġġeġ skema ta' l-Istati Uniti ta' l-Amerika? Ma' l-ewwel daqqa t'għajn, tidher stramba li l-UE għandha tiddependi fuq programm oriġinarjament maħluq u miżmum minn entità Amerikana (jiġifieri l-USEPA). Madankollu, ir-rapporteur huwa ta' l-opinjoni li l-iskema Energy Star tista' toffri vantaġġi reali għall-UE f'dak li hu t-tiftix għall-kisba ta' l-objettiv biex jiżdied l-użu effiċjenti ta' l-enerġija . Il-Ftehima Energy Star tipprovdi lill-UE bl-opportunità li tilgħab rwol deċiżiv fi programm magħruf internazzjonalment li jiddefinixxi l-limiti ta' l-użu effiċjenti ta' l-enerġija . In-natura volontarja ta' l-iskema hija adattata għall-bżonn tal-flessibilità, minħabba li l-manifatturi jaġġustaw ruħhom għall-iżviluppi teknoloġiċi mingħajr ma jkollhom jikkonformaw ma' tikketta oħra ġdida maħluqa mill-bidu. Numru konsiderevoli ta' liġijiet ta' l-UE jeżistu diġà fil-qasam tat-tikkettar ta' l-enerġija, eżempju t-tikkettar ta' l-enerġija bl-"iskala A sa G" għat-tagħmir domestiku, l-iskema ta' l-eko-disinn u l-premju għall-eko-tikketta. L-implimentazzjoni ta' dan il-programm b'mod esklużiv fil-qasam tat-tagħmir ta' l-uffiċċji hija mezz aċċettabbli li bih is-suq jitressaq lejn prodotti bl-użu effiċjenti ta' l-enerġija billi tiġi kkomplimentata l-leġiżlazzjoni eżistenti tal-KE iżjed milli jiġu mmultiplikati t-tikketti eżistenti u jiżdiedu l-ispejjeż amministrattivi. Dan l-approċċ għandu wkoll impatt pożittiv fuq il- kummerċ . It-tikketta Energy Star hija użata mad-dinja kollha u hija aċċettata b'mod wiesgħa mill-manifatturi. Hija diġà implimentata minn parteċipanti ewlenin tas-suq internazzjonali (USA, UE, il-Ġappun u oħrajn) u tista' naturalment isservi bħala pjattaforma għall-armonizzazzjoni internazzjonali tal-miżuri għall-użu effiċjenti ta' l-enerġija li twassal għal inqas spejjeż għall-implimentazzjoni u għal kuxjenza miżjuda favur l-użu effiċjenti ta' l-enerġija mill-konsumaturi. Anki jekk il-logo ta' l-Energy Star jidher fuq ħafna prodotti ta' l-Istati Uniti użati fl-Ewropa, ir-rapporteur jemmen bis-sħiħ li l-industrija ta' l-UE m'għandha xejn x'tibża' mill-kompetizzjoni internazzjonali sakemm din tkompli tissodisfa standards tekniċi għoljin . Il-promozzjoni tal-prodotti Energy Star Ibbażat fuq il-fehma li l-UE tista' tgawdi mill-iskema Energy Star, huwa d-dover tar-rapporteur li jipproponi emendi li jippromwovu bl-iktar mod effiċjenti l-prodotti tat-tagħmir ta' l-uffiċċji tat-tip Energy Star. Din il-promozzjoni għandha tiġi direzzjonata lejn kemm il- konsumatur kif ukoll il- manifattur Ewropew . Il-mezzi primarji li bihom jintlaħqu ż-żewġ gruppi fil-mira huma permezz ta' żieda fil-kuxjenza u permezz ta' l- akkwist pubbliku . Miżuri għall-informazzjoni u għall-ħolqien ta' kuxjenza Il-promozzjoni għall-konsumaturi tirrikjedi l-adozzjoni ta' miżuri għall-informazzjoni u għall-ħolqien ta' kuxjenza li fil-mira tagħhom ikollhom is-setturi privat u pubbliku . Miżuri bħal dawn għandhom ifittxu li jsaħħu r-rikonoxxibilità tat-tikketta Energy Star. Il-konsumaturi għandhom ikunu informati dwar l-iffrankar potenzjali ta' l-enerġija u l-benefiċċji ambjentali li joħorġu mill-bejgħ ta' prodott għat-tagħmir ta' l-uffiċċji tat-tip Energy Star. In-natura volontarja tal-programm Energy Star għall-manifatturi m'għandux jipprekludi l-obbligu li jiġi promoss il-programm. Domanda ikbar mill-konsumaturi għal prodotti bħal dawn se żżid il-forniment mill-manifatturi. Filwaqt li r-reġistrazzjoni volontarja fid-database ta' l-Energy Star tippermetti lill-manifatturi jsiru viżibbli għall-akkwist (tal-pubbliku), ir-rapporteur jemmen li din waħidha mhijiex biżżejjed bħala inċentiv. Hemm bżonn ta' miżuri komplimentari li jħeġġu l-programm mal-manifatturi, il-fornituri, in-negozjanti u l-iktar mal-pubbliku. Wara kollox, il-ħolqien ta' kuxjenza m'għandux jiswa ħafna għal pagatur tat-taxxa Ewropew, u jista' jiġi integrat f'miżuri oħra li jippromwovu l-effiċjenza enerġetika. Il-flus miġbura mill-iffrankar ta' l-enerġija se jikkumpensaw sew għal dawk li se jintefqu biex il-konsumaturi jiġu infurmati. L-akkwist pubbliku Is-sehem liberu fis-suq biss mhuwiex biżżejjed biex jintlaħqu ta' malajr il-miri stabbiliti għall-użu effiċjenti ta' l-enerġija. Għalhekk, il-Parlament Ewropew irid iwassal messaġġ b'saħħtu favur l-impenn tas-settur pubbliku lejn prodotti tat-tagħmir ta' l-uffiċċji bl-użu effiċjenti ta' l-enerġija u għalhekk ir-rapporteur huwa sew favur dispożizzjoni mandatorja għall-akkwist pubbliku għax: · Kif deher fl-esperjenza ta' l-Istati Uniti (fejn aġenziji federali huma meħtieġa li jixtru prodotti li jikkwalifikaw għall-Energy Star) u bi qbil sew, mhux l-inqas mill-Kummissjoni nnifisha Ara l-Komunikazzjoni tal-Kummissjoni lill-Kunsill u lill-Parlament Ewropew dwar l-implimentazzjoni tal-programm Energy Star fil-Komunità Ewropea fil-perjodu 2001-2005 (COM(2006) 140 finali, 27.3.2006), pġ 5 u 8. , jekk l-awtoritajiet pubbliċi huma meħtieġa li jakkwistaw tagħmir li għall-inqas ikollu effiċjenza ta' l-enerġija kif stipulat fl-ispeċifikazzjonijiet tekniċi ta' l-Energy Star, din tkompli tmexxi s-suq 'il quddiem lejn tagħmir iżjed effiċjenti. Verament dan iseħħ għax l-akkwist pubbliku jirrappreżenta porzjon kbir mis-suq li l-manifatturi huma interessati li jilħqu. · Hekk kif l-akkwist pubbliku jżid id-domanda għal prodotti bi speċifikazzjonijiet tekniċi strinġenti, aħna għandna nistennew li l-ispeċifikazzjonijiet isiru ta' malajr iżjed eżiġenti, għalhekk iwasslu għal riżultati rapidi fl-iffrankar ta' l-enerġija. · Domanda li togħla taf tnaqqas l-ispiża attwali fis-suq għal tagħmir ta' l-uffiċċji bl-użu effiċjenti ta' l-enerġija. · Is-settur pubbliku għandu jagħti l-eżempju fl-ilħuq tal-miri ta' l-UE għall-użu effiċjenti ta' l-enerġija. L-irwol tal-Bord ta' l-Energy Star ta' l-UE (ECESB) L-UE hija l-unika msieħba ta' l-Istati Uniti ta' l-Amerika li tipparteċipa fir-reviżjoni tal-kriterji tekniċi, funzjoni ewlenija fil-programm Energy Star u fattur deċiżiv biex jiġu determinati l-profitti ta' l-enerġija. Għalhekk, l-UE għandha bżonn li l-ECESB jkun strument konsultattiv b'saħħtu sabiex jgħin lill-Kummissjoni fil-formulazzjoni u r-reviżjoni ta' speċifikazzjonijiet tekniċi għax dan il-proċess huwa ċentrali għall-iffrankar ta' l-enerġija fit-tagħmir ta' l-uffiċċji. Ir-rapporteur jaqbel mal-Kummissjoni li l-flus tal-pagatur tat-taxxi Ewropew għandhom, f'sens ta' prijorità, jiġu qabel l-ispejjeż produttivi, bl-evitar mhux neċessarju ta' miżuri burokratiċi li huma ta' piż. Madankollu, m'għandniex innaqqsu, imma pjuttost inkabbru l-ECESB għax għandu rwol sinifikanti x'jilgħab. L-assigurazzjoni tal-kredibilità tat-tikketta - Ir-rekwiżiti tar-rappurtar Il-kredibilità tal-prodotti li jkollhom il-logo Energy Star hija l-bażi għas-suċċess tal-programm. Ladarba l-manifatturi jirreġistraw fid-database ta' l-Energy Star permezz ta' awto-ċertifikazzjoni, iridu jitfasslu ċertu mezzi ta' evalwazzjoni u kontroll sabiex jippreservaw l-iffunzjonar propju tal-mekkaniżmu sħiħ. Il-mistoqsija hija jekk nistgħux niddependu fuq miżuri ad hoc dwar tagħmir ta' l-uffiċċji magħmulin minn Stati Membri, organizzazzjonijiet tal-konsumaturi, rivisti speċjalizzati eċċ… jew jekk il-Kummissjoni għandhiex tieħu azzjoni iżjed diretta sabiex iżżomm il-partijiet interessati kontinwament aġġornati u informati. Kontrolli regolari jiggarantixxu l-kredibilità tat-tikketta mingħajr ma jmorru kontra n-natura volontarja tagħha. It-tikketta għandha tintuża biss jekk il-prodotti jikkonformaw għal kollox mar-rekwiżiti ta' l-iskema tat-tikkettar. Ir-regolament propost inaqqas b'mod drastiku, jew anki jelimina, dak li l-Kummissjoni tikkunsidra bħala piż amministrattiv eċċessiv. Madankollu, kwalunkwe titjib fil-ġbir u l-evalwazzjoni tad-data tal-programm Energy Star jikkontribwixxi bla dubju għall-promozzjoni aħjar ta' tagħmir ta' l-uffiċċji bl-użu effiċjenti ta' l-enerġija. Data teknika u kwantitattiva relevanti hija bżonnjuża sabiex ikun possibbli li jiġu evalwati l-ispejjeż u l-benefiċċji li joħorġu mill-implimentazzjoni propja tal-programm. Din id-data trid tkun disponibbli b'mod pubbliku, faċilment aċċessibbli u regolarment aġġornata sabiex issaħħaħ ir-rikonoxxibilità tal-programm u biex tmexxi l-partijiet interessati, speċjalment l-industrija, il-fornituri u l-konsumaturi. Apparti d-data intenzjonata li żżomm lill-partijiet interessati tas-soċjetà ċivili informati, aħna jkollna neżaminaw ukoll il-bżonn li ninformaw b'mod attiv l-istituzzjonijiet ta' l-UE u lill-Istati Membri . Meta jitqiesu r-riżorsi skarsi tagħha, il-Kummissjoni tidher li tixtieq telimina r-rekwiżiti formali eżistenti kollha tar-rappurtar. Madankollu, hija ħasra li l-Kummissjoni m'għandhiex data kwantitattiva dwar l-implimentazzjoni tar-Regolament (eż. iffrankar ta' l-enerġija, numru ta' prodotti mibjugħa eċċ.) meta data bħal din teżisti fl-Istati Uniti ta' l-Amerika u pajjiżi oħra fid-dinja. Komunikazzjoni ta' din id-data tippermetti l-leġiżlaturi u dawk li jfasslu l-politika biex jieħdu l-aħjar deċiżjonijiet fir-rigward ta' implimentazzjoni futura u biex jiġu kkordinati aħjar l-isforzi nazzjonali. L-għan ta' l-emendi relevanti proposti mir-rapporteur huwa li jħeġġu lill-Kummissjoni u lill-Istati Membri biex jieħdu bis-serjetà r-responsabilità tagħhom li jilħqu l-miri għall-effiċjenza ta' l-enerġija li huma jkunu stabbilixxew għalihom infushom. PROĊEDURA Programm ta' tikkettar effiċjenti fis-sens ta' enerġija għal tagħmir ta' l-uffiċċju (verżjoni modifikata) Data meta ġiet ippreżentata lill-PE Kumitat responsabbli Data tat-tħabbir fis-seduta plenarja Kumitat(i) mitlub(a) jagħti/u opinjoni Data tat-tħabbir fis-seduta plenarja Opinjoni mhux mogħtija Data tad-deċiżjoni Data tal-ħatra Diskussjoni fil-kumitat Data ta' l-adozzjoni Riżultat tal-vot finali Membri preżenti għall-vot finali Sostitut(i) preżenti għall-vot finali
Extracted from 14624233__REPORT__A6-2007-0234__MT.txt